Rory droom van Portrush-trane en Claret Jug | Netwerk24
Man, 3 kinders doodgeskiet, 2 ma's gewond
Drie kinders en 'n 19-jarige man is Dinsdagaand doodgeskiet toe twee verdagtes omstreeks 23:00 by 'n wendyhuis in Elsiesrivier in Kaapstad ingebars en op hulle losgebrand het.
Weermag langer in W-Kaap kos R64 m.
Die voortgesette ontplooiing van die Suid-Afrikaanse Nasionale Weermag (SANW) in die Wes-Kaap gaan net meer as R64 miljoen kos.
Scotland Yard ‘waarsku SA polisie destyds al’
Die metropolisiediens New Scotland Yard in Engeland het reeds in 1993 aan die Suid-Afrikaanse polisie gesê dat Suid-Afrika nie net sy vryheid (ná apartheid) gaan kry nie, maar dat die land ook ’n speelgrond vir misdaadsindikate gaan word.
Toerdagboek: Japan, die land waar alles Grieks is
Konnichiwa. Die regte uitspraak daarvan is kon-nie-tjie-waa en die betekenis van dié Japannese woord is hallo.
Dié 23 Bokke moet All Blacks klop
Trevor Nyakane is fiks en in 'n onveranderde 23-tal van die Springbokke behou vir Saterdag se Wêreldbeker-groepwedstryd teen die All Blacks in Jokohama.
KYK: Novak se boodskap aan Bokke
Die wêreld se nommereen-tennisspeler Novak Djokovic het ’n boodskap vir die Bokke.
Solidariteit vandag in hof oor regstel-aksie
Die vakbond Solidariteit is Woensdag in die hof om ’n kolossale mikpunt te probeer bereik: Hy wil die regering dwing om regstellende aksie te wysig.
Olie-aanval: Olieprys daal met 7%
Dit lyk of die doemprofete verkeerd was wat Dinsdag nog voorspel het dat hoë oliepryse vir weke of selfs maande aan die orde van die dag gaan wees.
Cosatu se 8 pyne met Tito se plan
Die vakverbond Cosatu het ’n dringende beroep op die nasionale tesourie gedoen om sy ekonomiese strategie, wat onlangs bekend gemaak is, by Nedlac vir konsultasie ter tafel te lê.
Ou vlag: Hof nie die plek vir dié soort gesprek
Die ou landsvlag is nie deur die hof verbied nie en daarom kon Ernst Roets nie Dinsdag aan minagting van die hof skuldig bevind word nie, skryf Elmien du Plessis.
Hitler bekoor SA bokser op Spele
Die dapper en hardkoppige Suid-Afrikaanse bokser Robey Leibbrandt is deur Adolf Hitler en die Nazisme bekoor tydens die Olimpiese Spele van 1936 in Duitsland, skryf Albert Blake in dié verkorte uittreksel uit Robey Leibbrandt: ’n Lewe van fanatisme.
3 kêrels op ’n slag kan werk, maar 3 mans?
Sy het nog altyd geglo in drie kêrels op ’n slag, want selde kry jy ’n man wat slim, goed in die bed, romanties en suksesvol is, skryf Erla-Mari Diedericks.
Pavarotti se lewe in nuwe dokkie-fliek uitgebeeld
Seldsame beeldmateriaal van die enigmatiese operasanger Luciano Pavarotti, ’n blik op sy optredes en nuwe onderhoude is in ’n dokumentêr verwerk wat van einde vandeesmaand in Suid-Afrikaanse fliekteaters vertoon word.
Tulbagh-kunstefees herdenk 1969-aardbewing
Meer as 130 kunstenaars van die Noord-Kaap tot George in die Suid-Kaap gaan vanjaar saamtrek vir die 8ste Tulbagh-kunstefees wat van 27 tot 29 September aangebied word.
KYK: Cyril net so ingenome met Ndlovu-jeugkoor se 'Africa'
Die Ndlovu-jeugkoor het Dinsdagaand (plaaslike tyd) in Amerika aan die eindronde van die talentsoekkompetisie 'America's Got Talent' deelgeneem.
Rory droom van Portrush-trane en Claret Jug
Deur Marizanne Kok 16 Julie 2019 19:00
Twee dekades gelede, toe Rory McIlroy net ’n klein krulkoppie met ’n gholf-obsessie was, sou jy hom elke jaar vir vier dae op of naby die oefensetperk van die Royal Portrush-gholfbaan vind.
Klein Rory, toe net 7 of 8 jaar oud, was daar omdat sy pa, Gerry, in die North of Ireland-amateurkampioenskap – toe die grootste hoogtepunt op die Portrush-kalender – gespeel het. Maar die seuntjie sou sy pa net vir twee of drie putjies volg voor sy hande begin jeuk het om self ’n gholfstok in die hande te hou.
Ek raak nie emosioneel oor gholf nie, maar as dit wel gebeur, weet ek nie watter emosies ek sal hê nie.
Net ’n paar treë van waar daardie oefensetperk destyds gestaan het, sal die volgende Britse Ope-kampioen Sondag op die setperk van Royal Portrush se nuwe 18de setperk gekroon word. In die dae toe klein Rory sy ure daar verwyl het, was dit ondenkbaar dat Europa se grootste, glansrykste gholftoernooi ooit weer in Noord-Ierland sou aandoen, weens ’n burgeroorlog genaamd ‘The Troubles’. Maar nou, 21 jaar ná die Goeie Vrydag-vredesooreenkoms, kan dié land se gunsteling gholfseun droom van sy grootste oomblik in sy eie land.
“Ek onthou ek sou hierheen kom om te kyk hoe my pa speel, maar heeldag by die oefenarea naby die parkeerarea wees,” het McIlroy (nou 30) volgens die Belfast Telegraph gesê. “Sedert ek 7 of 8 jaar oud was tot nou, het ek heerlike herinneringe van Portrush. Nou hoop ek net die Ope is nog so ’n goeie herinnering.
In ligte luim op bekende terrein . . . Die Noord-Ier Rory McIlroy het met groot drome opgedaag by vandeesweek se Britse Ope, wat vir die eerste keer in 68 jaar in sy geboorteland plaasvind. Foto: Getty Images
“Ek het nooit by die Holywood-gholfklub (waar hy grootgeword het) gestaan oor ’n sethou en my verbeel dis om die Ope by Royal Portrush te wen nie. Dit sou altyd eerder wees vir ’n wen by St. Andrews of Muirfield of so. Ek het dit vir ’n ruk uit my gedagtes probeer hou (dat die Ope vandeesweek vir die eerste keer in 68 jaar terugkeer na Portrush), maar noudat die tyd hier is, is dit baie moeilik om nie te dink nie aan Sondag by die 18de putjie en die kans om by Royal Portrush ’n sethou te sink wat die Ope wen.”
Op ’n vraag of dit emosioneel vir hom en sy pa sal wees as daardie droom waar word, het McIlroy met onsekerheid geantwoord.
“Ek raak nie emosioneel oor gholf nie, maar as dit wel gebeur, weet ek nie watter emosies ek sal hê nie. Ek dink dit sal beslis baie vat vir my om nie in trane uit te bars nie.”
Sou McIlroy wel Sondag die R&A se ‘Champion Golfer of the Year’ word, sal sy naam vir die tweede keer op die Claret Jug geëts word, vyf jaar ná hy in 2014 die Britse Ope-kampioen was.
Dit het vir my normaal gevoel. Ek het daardie arrogansie gehad en gevoel dis wat ek veronderstel is om te doen.
Dit sal ook groter wees as sy huidige mooiste herinnering aan Portrush: ’n Dinsdag in Julie 2005, toe hy as 16-jarige self in die North of Ireland-kampioenskap gespeel het – en ’n nuwe baanrekord van 61 opgestel het.
Toe, sê hy, het hy nie regtig besef hoe merkwaardig dit was nie.
“Dit het vir my normaal gevoel. Ek het daardie arrogansie gehad en gevoel dis wat ek veronderstel is om te doen. Dis eers met die verloop van tyd dat jy besef dit was spesiaal en iets om te koester. Dit was ’n definiërende oomblik, dis toe die wêreld van my begin kennis neem het,” het hy in ’n onderhoud met The Golf Channel gesê.
Twee jaar later het McIlroy ’n beroepspeler geword en sedertdien vier major-titels ingepalm.
Elk van daardie suksesse was vir McIlroy spesiaal. Maar jy kan jou goed indink dat ’n Ope-triomf by ’n gholfbaan wat soveel indruk in sy lewe gemaak het, alles anders in die skadu sal stel.
Meer oor: Golf | Royal Portrush | Britse Ope | Rory Mcilroy
Swak sig beroof Dylan nie van visie
Retief ná dekade terug in wenkamp
Ope vir SA se Frittelli danksy PGA-sege
Ierland se juweel gee Ope nuwe geur
Rentekoers: Wat ekonome Donderdag verwag
N2 naby Kaapstad-lughawe weer oop ná bande brand
Ma wil lewenslank sit ná gifmoord op 4 kinders
Stellenbosch in rou ná jong ma wreed vermoor is
KYK: Spietkop klou om lewe en dood